Има няколко неща, които трябва да съблюдавате, когато обзавеждате кухнята си. Ако разполагате с ограничено пространство, е необходимо да изясните пред себе си кои уреди са от първостепенно значение.
Една кухня трябва не само да пасва на вашите естетически предпочитания, но и да бъде максимално функционална. Препоръчително е шкафовете да са до тавана, за да можете да използвате всяко свободно пространство.
Ако имате голяма кухня и пространството не ви притеснява, имате възможност да поставите т. нар. остров, който да използвате като основно място, на което да приготвяте храната.
Ъгловите шкафове не са за подценяване. Те са изключително удобни и са много по-стилни отколкото глухите шкафове.
Обмислете дали ви допада идеята да вградите някои уреди. Хладилникът и пералнята например могат да се вградят и така да се вържат чудесно с шкафовете.